L E G E

pentru ratificarea Cartei urbanistice 

a Comunităţii Statelor Independente



Parlamentul adoptă prezenta lege organică. 

Art.1. – Se ratifică Carta urbanistică a Comunităţii Statelor Independente, semnată la Minsk la 4 iunie 1999, cu următoarea rezervă: 

Republica Moldova va participa la activităţile şi la proiectele comune pornind de la interesele sale de stat şi în măsura posibilităţilor financiare.

Art.2. – Ministerul Afacerilor Externe va notifica depozitarului îndeplinirea condiţiilor necesare intrării în vigoare a Cartei şi îi va remite instrumentele de ratificare.

 
Art.3. – Ministerul Ecologiei, Construcţiei şi Dezvoltării Teritoriului va întreprinde măsurile necesare  pentru realizarea prevederilor Cartei urbanistice a Comunităţii Statelor Independente. 

